Bellevueteatret - Online billetsalg - Susse Wold i "BEVÆGELSE"
Susse Wold i "BEVÆGELSE"
Lørdag den 3. oktober 2020 15.00
Intet er statisk – derfor er bevægelse og forandring så vigtigt, for man bliver altid belønnet med ny viden og udvikling.
Susse Wolds foredrag Bevægelse tager udgangspunkt i hendes bog af samme navn. Bevægelse er for Susse Wold både noget indre, en følelsesmæssig berøring med de ting, hun møder, og en fysisk bevægelse ud i verden, som byder på lærerige oplevelser og mulighed for konstant forandring.
Alle oplevelser har lært Susse Wold at se gaven i selv de mest umulige situationer – i en sweat lodge på Hawaii med en Shaman, til et AA møde, i en H.C. Andersen-forestilling for kronprinsen af Japan, i en seng på hjerteafdelingen på Riget, i et mudderhul i Kenya omgivet af løver – eller på den røde løber til filmfestival i Cannes.
Alvorlige og svære ting blander sig med oplevelser med humor og latter. I sit foredrag fortæller Susse Wold om alle de farverige oplevelser.